bulldoser
Store norske leksikon,Teknologi og industri,Bygg og anlegg,Anleggsmaskiner
Bulldoser er en stor, beltegående maskin med et skjær på tvers foran, for planering og vekkskyving av stein- og jordmasser. Skjæret kan løftes ved hjelp av hydrauliske sylindere slik at bulldoseren kan skyve massene oppover skråninger eller over opphøyde kanter.
Bulldosere ble opprinnelig bygd i USA under andre verdenskrig og har senere fått utbredelse over hele verden ved anlegg av veier, flyplasser, kraftstasjoner og lignende. Typer Samlet vekt av en bulldozer ligger mellom 8 og 30 tonn, men det er bygd maskiner for spesialoppdrag med vekt opptil rundt 70 tonn. Små bulldozere kalles calfdozere. Angledozere har skråstilt skjær i forhold til kjøreretningen. Navnet Uttrykket bulldoser stammer opprinnelig fra staten Louisiana i USA, og ble brukt om en som skremte svarte til å stemme på en bestemt måte ved valg. Betegnelsen gikk senere over til å bety en senkesmie eller større presse. Les mer i Store norske leksikon bygg- og anleggsmaskiner